******

***In memoriam prof. dr.* Vasile Mih**

Inspectoratul Şcolar Judeţean Maramureş îşi exprimă adâncul regret pentru trecerea în eternitate a reputatului profesor de fizică VASILE MIH, Director al Colegiului Naţional „Dragoş Vodă”Sighetu Marmaţiei.

A fost un dascăl de excepţie, iubit şi respectat de toţi cei care l-au cunoscut, cu o prestigioasă carieră didactică, a cărui viaţă şi activitate reprezintă un imbold pentru noi toţi, mai ales în momente de cumpănă.

Ne rămân contribuţiile sale, tot ce a întreprins şi realizat pentru învăţământul maramureşean şi, nu în ultimul rând, spiritul său cartezian, care îi definea personalitatea.

Îl vom păstra mereu în amintirile noastre! Suntem alături de familia greu încercată!

Dumnezeu să-l odihnească în pace!

Colectivul ISJ Maramureş